ଭୁବନେଶ୍ୱର, ଜୁଲାଇ ୮(ଲୋକାଲ ୱାୟାର): ଓଡ଼ିଶା ସରକାର ସ୍ୱତନ୍ତ୍ର ସାକ୍ଷୀ ସୁରକ୍ଷା ଯୋଜନା ଆରମ୍ଭ କରିଛନ୍ତି । ଆଇନଗତ ଲଢ଼େଇ ବେଳେ ସାକ୍ଷୀଙ୍କୁ ସୁରକ୍ଷା ପ୍ରଦାନ ପାଇଁ ସ୍ୱତନ୍ତ୍ର କର୍ତ୍ତୃପକ୍ଷ, ସେଲ୍ ଓ ପାଣ୍ଠିର ବ୍ୟବସ୍ଥା ଏହି ଯୋଜନାର ଉଦ୍ଦେଶ୍ୟ ଏକ ମାମଲାର ଶୁଣାଣି ବେଳେ ଓଡ଼ିଶା ହାଇକୋର୍ଟଙ୍କ ଜଣକିଆ ଖଣ୍ଡପୀଠଙ୍କୁ ସାକ୍ଷୀ ସୁରକ୍ଷା ଯୋଜନା ପ୍ରଣୟନ ଓ ଏ ସଂପର୍କିତ ଗେଜେଟ ବିଜ୍ଞପ୍ତି ପ୍ରକାଶ ପାଇ ସାରିଥିବା ନେଇ ଅବଗତ କରାଯାଇଥିଲା ବୋଲି ଅତିରିକ୍ତ ସରକାରୀ ଓକିଲ ବିଭୁ ପ୍ରସାଦ ତ୍ରିପାଠୀ ସୋମବାର ସୂଚନା ଦେଇଛନ୍ତି ।
ବିଜ୍ଞପ୍ତି ଅନୁଯାୟୀ, ଜିଲ୍ଲା ଓ ଦୌରା ଜଜଙ୍କ ଅଧ୍ୟକ୍ଷତାରେ ଗଠିତ ଜିଲ୍ଲା ସ୍ତରୀୟ ଷ୍ଟାଣ୍ଡିଂ କମିଟିରେ ଜିଲ୍ଲା ପୁଲିସ ମୁଖ୍ୟ ସଦସ୍ୟ ଓ ଜିଲ୍ଲା ବିଚାର ବିଭାଗୀୟ ମୁଖ୍ୟ ସଦସ୍ୟ ସଚିବ ରହିବେ । ଏହି କମିଟି ସାକ୍ଷୀ ସୁରକ୍ଷା ସଂପର୍କିତ ସମସ୍ୟାର ସମାଧାନ କରିବ ।
କୌଣସି ସାକ୍ଷୀ ନିର୍ଦ୍ଧାରିତ ଫର୍ମରେ ଆବେଦନ କଲେ ଜିଲ୍ଲା ପୁଲିସ ମୁଖ୍ୟ, ସାକ୍ଷୀ ଓ ତାଙ୍କ ପରିବାର ପ୍ରତି ଥିବା ବିପଦର ଗମ୍ଭୀରତା ଓ ବିଶ୍ୱସନୀୟତା ସଂପର୍କରେ ରିପୋର୍ଟ ପ୍ରଦାନ କରିବେ ।
ରିପୋର୍ଟରେ ସାକ୍ଷୀ ତଥା ତାର ପରିବାରର ଜୀବନ, ସମ୍ମାନ ତଥା ସଂପତି ପ୍ରତି ଥିବା ବିପଦର ମାତ୍ରା ସଂପର୍କରେ ଉଲ୍ଲେଖ ରହିବ ।
ସେହିପରି ଧମକ ଦେଉଥିବା ବ୍ୟକ୍ତିର ଅଭିପ୍ରାୟ, ଉଦ୍ଦେଶ୍ୟ ଓ ଧମକ କାର୍ଯ୍ୟକାରୀ କରିବାର ସାଧନ ସଂପର୍କରେ ରିପୋର୍ଟରେ ଉଲ୍ଲେଖ ରହିବ ।
ନିର୍ଦ୍ଦେଶ ପାଇବାର ପାଞ୍ଚଟି କାର୍ଯ୍ୟ ଦିବସ ମଧ୍ୟରେ ବିପଦ ବିଶ୍ଳେଷଣ ରିପୋର୍ଟ ଶୀଘ୍ର ତଥା ସଂପୂର୍ଣ୍ଣ ଗୋପନୀୟ ଭାବେ ପ୍ରସ୍ତୁତ ହୋଇ କର୍ତ୍ତୃପକ୍ଷଙ୍କ ନିକଟରେ ପହଞ୍ଚିବ ।
ସାକ୍ଷୀର ପରିଚୟ ଗୋପନ ରଖିବାକୁ କର୍ତ୍ତୃପକ୍ଷ ନିର୍ଦ୍ଦେଶ ଦେଲେ ସାକ୍ଷୀ ସୁରକ୍ଷା ସେଲ୍ ସାକ୍ଷୀ ଓ ତାଙ୍କ ପରିବାର ସଦସ୍ୟଙ୍କ ନାମ, ପିତାମାତାଙ୍କ ନାମ, ପେସା, ଠିକଣା ତଥା ଡିଜିଟାଲ ତଥ୍ୟାବଳି ଗୋପନ ରଖିବାକୁ ପଦକ୍ଷେପ ନେବ ।
ଏହା ବ୍ୟତୀତ ସାକ୍ଷୀକୁ ସୁରକ୍ଷିତ ସ୍ଥାନକୁ ସ୍ଥାନାନ୍ତର କରିବାର ବ୍ୟବସ୍ଥା ଏହି ଯୋଜନାରେ ସାମିଲ ଅଛି ।
ଉପଯୁକ୍ତ ମାମଲା କ୍ଷେତ୍ରରେ ଯଦି ସାକ୍ଷୀ ନିଜ ପରିଚୟ ବଦଳାଇବା ପାଇଁ ଅନୁରୋଧ କରେ ତେବେ ବିପଦ ବିଶ୍ଳେଷଣ ରିପୋର୍ଟକୁ ଆଧାର କରି ସାକ୍ଷୀକୁ ନୂତନ ପରିଚୟ ପ୍ରଦାନ ପାଇଁ କର୍ତ୍ତୃପକ୍ଷ ନିଷ୍ପତ୍ତି ନେଇପାରିବେ ।
ସାକ୍ଷୀ ସୁରକ୍ଷା ନିର୍ଦ୍ଦେଶ କାର୍ଯ୍ୟକାରୀ କରିବା ପାଇଁ ରାଜ୍ୟ ତଥା କେନ୍ଦ୍ରୀୟ ପୁଲିସ ସଂସ୍ଥାର ସ୍ୱତନ୍ତ୍ର ସେଲକୁ ଦାୟିତ୍ୱ ପ୍ରଦାନ କରାଯିବ ।
ଷ୍ଟାଣ୍ଡିଂ କମିଟିର ସାକ୍ଷୀ ସୁରକ୍ଷା ନିର୍ଦ୍ଦେଶ ପାଳନ କରିବାରେ ହେଉଥିବା ଖର୍ଚ୍ଚ ତୁଲାଇବା ପାଇଁ ସାକ୍ଷୀ ସୁରକ୍ଷା ପାଣ୍ଠି ଗଠନ କରାଯିବ ।
ଯଦି ସାକ୍ଷୀ ମିଛ ଅଭିଯୋଗ ଦାୟର କରିଥାନ୍ତି ତେବେ ରାଜ୍ୟ ଗୃହ ବିଭାଗ ସାକ୍ଷୀ ସୁରକ୍ଷା ପାଣ୍ଠିରୁ ଖର୍ଚ୍ଚ ହୋଇଥିବା ଅର୍ଥ ଆଦାୟ ପାଇଁ କାର୍ଯ୍ୟାନୁଷ୍ଠାନ ଗ୍ରହଣ କରିବେ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
